CELEX: 62008TN0481
Language: sk
Date: 2008-11-05 00:00:00
Title: Vec T-481/08: Žaloba podaná 5. novembra 2008 – Alisei/Komisia

10.1.2009   
            
            
               SK
            
            
               Úradný vestník Európskej únie
            
            
               C 6/40
            
         Žaloba podaná 5. novembra 2008 – Alisei/Komisia
   (Vec T-481/08)
   (2009/C 6/79)
   Jazyk konania: taliančina
   Účastníci konania
   
      Žalobkyňa: Alisei ONG (Rím, Taliansko) (v zastúpení: F. Sciaudone, advokát, R. Sciaudone, advokát, S. Gobbato, advokát)
   
      Žalovaná: Komisia Európskych spoločenstiev
   Návrhy žalobkyne
   
               —
            
            
               zrušiť rozhodnutie Komisie D(2007) 8449 z 19. augusta 2008,
            
         
               —
            
            
               zaviazať Komisiu na náhradu spôsobenej škody,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Žalobkyňa, mimovládna organizácia vyvíjajúca činnosť v oblasti medzinárodnej spolupráce v oblasti rozvoja a humanitárnej pomoci, spochybňuje rozhodnutie Komisie potvrdzujúce zákonnosť konania začatého v júni 2006, ktorého predmetom je účtovné preskúmanie viacerých zmlúv uzavretých so žalobkyňou a následného pozastavenia platieb. Komisia tiež zaslala žalobkyni konečnú správu spoločnosti Ernst & Young, v ktorej ju informovala o tom, že táto správa predstavuje dôveryhodný technický základ umožňujúci prijať nevyhnutné opatrenia, osobitne začatie konania o vymáhaní celkovej sumy vo výške 4 750 121 eur.
   Na podporu svojich tvrdení žalobkyňa poukazuje na:
   
               —
            
            
               porušenie zásad riadnej správy vecí verejných a náležitej starostlivosti v rámci správnej činnosti, keďže žalobkyňa bola účastníkom správneho konania, ktorého povaha a spôsoby vykonávania boli riadne určené, a následne zistila, že toto konanie malo v skutočnosti (pokiaľ ide o cieľ a spôsoby vykonávania) znaky odlišujúce sa od tých, ktoré jej boli pôvodne oznámené. Žalovaná sa konkrétne pôvodne rozhodla začať konanie o účtovnom preskúmaní prostredníctvom auditu a následne prijala závery získané rozdielnym postupom overenia s názvom „dohodnutý postup“, o ktorom žalobkyňa nebola nikdy informovaná,
            
         
               —
            
            
               porušenie ustanovení v oblasti premlčania v rozsahu, v akom rozhodnutie nariaďuje, aby sa bez rozdielu vymáhali sumy, ktoré sa nemohli požadovať z dôvodu zániku práva žalovanej na ich vrátenie.
            
         Žalobkyňa tiež poukazuje na porušenie svojho práva na obranu, ako aj zásady proporcionality.
   Nakoniec požaduje, aby bola Komisii uložená povinnosť nahradiť spôsobenú škodu.